Diari Oficial de la Generalitat Valenciana


Sumari del DOGV 5160, del 22-12-2005 (2005/13681)

Informació pública del programa per al desenvolupament de l'actuació integrada de l'illa entre el carrer Velázquez, carrer Blasco Ibáñez i Casa de la Cultura de Chiva.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13375


Organisme emissor
:   Antonio Ramada Cervera

Tipus de document
:   Anunci

Informació pública del programa per al desenvolupament de l'actuació integrada de l'illa entre el carrer Velázquez, carrer Blasco Ibáñez i Casa de la Cultura de Chiva. [2005/13188]
  
Antonio Ramada Cervera ha dipositat, a l'empara de l'article 48.1b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), a la notaria de la senyora Teresa Aparicio Colomer, carrer Velázquez, núm. 1, CP 46338, Chiva (València), una còpia del programa per al desenvolupament de l'actuació integrada, l'àmbit de la qual és l'illa entre el carrer Velázquez, carrer Blasco Ibáñez i Casa de la Cultura de Chiva, previst en les normes subsidiàries de la població, per a la seua execució en règim de gestió indirecta, en l'àmbit de la qual s'inclouen les parcel·les següents:
  
- Situada en c/ Velázquez, 4. Referència cadastral: 8188618HQ5751T8692PF.
  
- Situada en c/ Projecte 1, 5. Referència cadastral: 5820892WX3738H0803KZ.
  
- Situada en c/ Projecte 1, 3. Referència cadastral: 9523785VM6972R2871FK.
  
- Situada en c/ Doctor Corachan, 2. Referència cadastral: 3405171ZU1898Q1369QV.
  
El PAI presentat consta dels documents següents:
  
Tom III-III Programa per al desenvolupament de l'actuació integrada.
  
Tom III-III Projecte d'urbanització (memòria).
  
Tom III-III Projecte d'urbanització (plans).
  
Així mateix, en data 26 de juliol de 2005, s'ha dipositat una còpia del PAI a l'Ajuntament de Chiva, segons que prescriu l'apartat 1.A) de l'article referenciat en el primer paràgraf.
  
El PAI serà pròximament sotmès a informació pública, anunciant-se mitjançant edicte en premsa i posteriorment en el Diari Oficial de la Generalitat Valenciana, a fi que en el termini de 20 dies hàbils, a comptar de la publicació en aquest últim mitjà, puguen formular-se al·legacions o presentar-se alternatives tècniques en competència a l'exposada al públic, sense perjudici d'instar pròrroga de terminis establida en l'article 46.4 de la LRAU.
  
Després de la conclusió d'aquest termini, els qui ?sent o no propietaris de terrenys?, estiguen interessats a competir per ser seleccionats com a adjudicataris del programa, podran presentar proposicions juridicoeconòmiques en competència, i en plica tancada, amb la documentació legalment exigida, durant els cinc dies següents al venciment del termini que anteriorment es va indicar.
  
L'obertura de pliques no se celebrarà fins que una vegada acabat el termini per a presentar-les, no s'acredite davant l'ajuntament la realització del que disposen els apartats anteriors. Una vegada acreditat es realitzarà l'obertura.
  
Durant tot el procediment podran ser objecte de pública consulta, a l'ajuntament, les al·legacions i les alternatives tècniques que es vagen presentant davant aquest. Així mateix, a la notaria indicada es podrà obtenir una còpia de l'acta de protocol·lització o sol·licitar que se li exhibisca.
  
Cosa que trasllade com a interessat, perquè en tingueu coneixement i als efectes oportuns, i en compliment del que disposen els articles 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.